Diari Oficial de la Generalitat Valenciana


Sumari del DOGV 4459, del 13-03-2003 (2003/3037)

ORDE de 10 de març de 2003, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar el Programa de Formació Professional Ocupacional per a l'exercici 2003.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4459

Data del DOGV
:   13-03-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/3037


Data del document
:   10-03-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * aprenentatge professional
    * ajuda pública
    * inserció professional
    * sindicat
    * societat sense fins de lucre
    * formació professional
    * organització patronal
    * pràctiques de formació
    * empresa privada
    * lluita contra l'atur
    * administració local
    * centre d'ensenyament
    * ajuda a les empreses
    * empresa pública
    * alumne

ORDE de 10 de març de 2003, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar el Programa de Formació Professional Ocupacional per a l'exercici 2003. [2003/X3037]
  
Amb data 2 de gener de 2003 va ser publicada en el Diari Oficial de la Generalitat Valenciana l'Orde de 26 de desembre de 2002, de la Conselleria d'Economia, Hisenda i Ocupació, per la qual es determinava el Programa de Formació Professional Ocupacional i es regulava el procediment per a la concessió d'ajudes durant l'exercici de 2003.
  
Després de la publicació de la Llei de 27 de desembre de 2002, de Pressupostos de la Generalitat Valenciana per a l'exercici 2003 (DOGV de 31 de desembre de 2002), i d'acord amb el que estableix l'article 47 de la Llei d'Hisenda Pública de la Generalitat Valenciana, es publiquen els crèdits que han de finançar el Programa de Formació Professional Ocupacional, la quantia de les ajudes que puguen concedir-se per a cada via de programació i la línia pressupostària a càrrec de la qual es realitzaran.
  
En virtut d'això, i de conformitat amb el que disposa la disposició addicional de l'Orde de 26 de desembre de 2002, de la Conselleria d'Economia, Hisenda i Ocupació,
  
ORDENE
  
Article 1
  
L'assignació pressupostària per al Programa de Formació Professional Ocupacional, definit en l'Orde de 26 de desembre de 2002, de la Conselleria d'Economia, Hisenda i Ocupació, en funció de les vies de programació que preveu l'article 13 de la citada convocatòria serà:
  
1. A través de centres col·laboradors homologats (Via 1), s'assigna una quantia màxima de 07.329.795 d'euros, la distribució provincial de la qual serà la següent:
  
Alacant: 42.957.506 euros
  
Castelló: 2.177.000 euros
  
València: 91.495.787 euros
  
2. A través d'entitats amb què s'establisquen convenis de col·laboració (Via 2), s'assigna una quantia màxima de 3.033.000 euros.
  
3. A través d'empreses o organitzacions empresarials que assumisquen un compromís de contractació de, si més no, un 50% de l'alumnat que finalitze l'acció formativa (Via 3), s'assigna una quantia màxima de 4.000.000 d'euros.
  
Article 2
  
Es destinarà una quantia màxima de 2.500.000 euros per a atendre les sol·licituds d'ajudes a l'alumnat.
  
Article 3
  
La totalitat de les ajudes previstes en els articles precedents es finançaran a càrrec de la línia T0218000 del subprograma pressupostari 322.52 «Formació Professional Ocupacional» de la Llei de Pressupostos de la Generalitat Valenciana per a l'exercici 2003.
  
Article 4
  
En el cas que quedaren sol·licituds presentades a l'empara de l'Orde de 26 de desembre de 2002, de la Conselleria d'Economia, Hisenda i Ocupació (DOGV 4.410, de 2 de gener de 2003), valorades positivament d'acord amb el procediment establit per la citada Orde, estes es constituiran en llista de reserva, degudament ordenades, que podran ser resoltes favorablement en la mesura que s'incremente el crèdit pressupostari destinat a este Programa en la línia corresponent.
  
Article 5
  
El règim de pagaments i justificacions de les ajudes es realitzaran en els termes establits en l'Orde de 26 de desembre de 2002 (DOGV de 2 de gener de 2003) i en les corresponents resolucions d'aprovació de concessió d'ajudes.
  
DISPOSICIÓ FINAL
  
Contra el present acte, que posa fi a la via administrativa, les persones interessades podran interposar-hi recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant este mateix òrgan en el termini d'un mes, computat en els termes ja dits, segons allò que s'ha disposat pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.
  
València, 10 de març de 2003
  
El conseller d'Economia, Hisenda i Ocupació,